AIŠKINAMASIS RAŠTAS

Dėl Molėtų rajono savivaldybės tarybos 2016 m. birželio 23 d. sprendimo Nr. B1-142 „Dėl savivaldybės turto įgijimo ir perdavimo Molėtų krašto muziejui“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės tarybos 2016 m. birželio 23 d. sprendimu Nr. B1-142 „Dėl savivaldybės turto įgijimo ir perdavimo Molėtų krašto muziejui“ buvo perimta Vaidoto Žuko autorinė dailės kūrinių kolekcija Molėtų rajono savivaldybės nuosavybėn, įtraukta į Savivaldybės turto apskaitą ir perduota Molėtų krašto muziejui. Tuomet buvo pastebėta, kad meno kūrinių pavadinimai neatitinka nurodytų 2016 m. balandžio 8 d. pasirašyto papildomo susitarimo Nr. 1/A14-203 priede ir apie tai buvo informuotas Vaidotas Žukas.

2016 m. rugpjūčio 9 d. buvo gautas Vaidoto Žuko 2016 m. liepos 14 d. raštą „Dėl papildomo susitarimo Nr. 1 (2016 m. balandžio 8 d. Nr. A14-203) pataisymo“, kuriuo informuoja, kad, sudarant kūrinių sąrašą, įsivėlė techninės klaidos ir prašo pakeisti dviejų paveikslų pavadinimus: vietoj susitarimo priedo 11 eilutėje esančio pavadinimo „Karvės kaukolė, žvakidė ir linų šukos II. 2010” įrašyti pavadinimą „Ąsotis, rožė ir votai. 2010” ir vietoj 14 eilutėje esančio pavadinimo „Dvi jaunos obelys pavasarį. 2013“ įrašyti pavadinimą „Apipjauti medžiai prie Alantos. 2010“.

Parengto sprendimo projekto tikslas – pakeisti Molėtų rajono savivaldybės tarybos 2016 m. birželio 23 d. sprendimo Nr. B1- 142 „Dėl savivaldybės turto įgijimo ir perdavimo Molėtų krašto muziejui“ priedą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus ištaisytos techninės klaidos savivaldybės turto apskaitoje.

Neigiamų pasekmių nenumatoma.

**4. Priemonės sprendimui įgyvendinti**

Patikslinti savivaldybės turto apskaitos duomenis.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.